MONONGWAGA ke ngwaga wa bo100 fa e sa le “Photo-Drama of Creation” e tshamekiwa lekgetlho la ntlha, mme e ne e le baesekopo e e diretsweng go thusa batho gore ba nne le tumelo mo Baebeleng gore ke Lefoko la Modimo. Mo motlheng o batho ba neng ba feletswe ke tumelo ka ntlha ya go dumela mo thutong ya go iphetogela ga ditshedi go nna tse dingwe, ka ntlha ya go tshwayatshwaya diphoso ga maemo a a kwa godimo le ka ntlha ya dipelaelo, “Photo-Drama” yone e ne e tlotlomatsa Jehofa e le ene Mmopi. 4 Bala 2 Bakorintha 12:7b-9. Mo temaneng eno, Paulo o ne a raya jang fa a ne a re o na le “mutlwa mo nameng”? Fa motho a tlhabilwe ke mutlwa o utlwa botlhoko. Ka jalo, Paulo o ne a raya gore o na le mathata a a mo utlwisang botlhoko. O ne a re bothata joo bo tshwana le “moengele wa ga Satane” yo o nnang a mo ‘phantsha’ kgotsa a mo itaya. Gone ke boammaaruri gore Satane le madimona a gagwe ga se bone ba neng ba bakile bothata joo jwa ga Paulo, jo bo neng bo tshwana le mutlwa mo nameng. Mme gone e rile ba lemoga gore Paulo o na le bothata, ba ka tswa ba ile ba leka ka natla go bo oketsa. Go ne go ntse jaaka e kete ba kgotleletsa mutlwa wa gagwe kwa teng. Paulo o ile a dirang?